אלמוג בוזגלו

אלמוג בוזגלו (נולד ב-8 בדצמבר 1992) הוא כדורגלן ישראלי המשחק בעמדת הקשר ההתקפי בבני יהודה תל אביב.

קריירה
בצעירותו שיחק בוזגלו בקבוצות הילדים של בית"ר ירושלים, הפועל תל אביב, מכבי חיפה ומכבי תל אביב, ולאחר מכן הצטרף למחלקת הנוער של הפועל פתח תקווה. בהמשך שיחק גם בקבוצת הנערים של בני סכנין למשך עונה אחת (כשאחיו מאור שיחק בקבוצה הבוגרת של המועדון ומשפחתו עברה להתגורר בכרמיאל), וכשהיה בן 16 החל לשחק באופן קבוע בקבוצת הנוער של הפועל פתח תקווה. ב-5 בדצמבר 2009 ערך בוזגלו את הופעת הבכורה שלו בקבוצה הבוגרת של המועדון, בהפסד 0–2 להפועל באר שבע. עד תום העונה המשיך לשחק בקבוצת הנוער, ולא שותף יותר במשחקי הקבוצה הבוגרת.

בקיץ  הצטרף בוזגלו למכבי עמישב פתח תקווה מליגה א'. ב-1 באוקטובר 2010 הבקיע את שער הבכורה שלו בקריירה, בתיקו 1–1 נגד הפועל ירושלים. בעונה השנייה במועדון כבש בוזגלו 10 שערים והוסיף עוד שישה שערים בשלושה משחקי קבוצת הנוער של המועדון. בינואר  הצטרף למכבי קביליו יפו, במדיה כבש שמונה שערי ליגה עד לסיום העונה, ואף סיים כמלך שערי הקבוצה.

בקיץ  חתם בהפועל רמת גן מהליגה הלאומית. בוזגלו ערך את הופעת הבכורה שלו ברמת גן ב-1 באוגוסט 2013, בתיקו 0–0 נגד אשטוריל במסגרת מוקדמות הליגה האירופית. ב-24 בינואר 2014 הבקיע את שער הבכורה שלו במועדון, בניצחון 3–0 נגד מכבי הרצליה. בעונת 2014/2015 היה מלך שערי הקבוצה עם 9 שערים, ועוד שער אחד בגביע המדינה.

ביולי  חתם בוזגלו בקבוצת בני יהודה תל אביב מליגת העל. ב-8 באוגוסט 2015 ערך את הופעת הבכורה שלו בבני יהודה, בניצחון 2–0 נגד מכבי תל אביב. ב-22 באוגוסט 2015 הבקיע את שער הבכורה שלו בליגת העל, בניצחון 3–0 נגד מכבי חיפה, ובסך הכל בעונת 2015/2016 כבש שלושה שערי ליגה.

בעונת 2016/2017 כבש ארבעה שערי ליגה והיה שותף לזכייתה של בני יהודה בגביע המדינה, לאחר שגברה על מכבי תל אביב 4–3 בבעיטות הכרעה במשחק הגמר, כאשר אחד הפנדלים הובקע על ידי בוזגלו. בעונת 2017/2018 השתתף בוזגלו בקמפיין האירופי של בני יהודה במוקדמות הליגה האירופית בו נעצרה בסיבוב השלישי עלי ידי מועדון הפאר הרוסי זניט סנקט פטרבורג, וכבש את שער הניצחון במשחק הגומלין ברוסיה בו ניצחה בני יהודה 1–0. ב-4 בנובמבר 2017 הבקיע במסגרת המחזור העשירי את הצמד הראשון שלו בליגת העל, בניצחון 3–2 על בית"ר ירושלים. בסך הכל כבש ארבעה שערי ליגה בעונה זו, והקבוצה סיימה במקום השישי.

ב-8 באוגוסט 2018 חתם בוזגלו בהפועל חיפה לעונה אחת, עם אופציה לעונה נוספת. למחרת ערך את הופעת הבכורה שלו במועדון, כאשר פתח בהרכב וכבש את שער היתרון במשחק מול אטאלנטה האיטלקית במסגרת מוקדמות הליגה האירופית, אשר הסתיים בהפסד 1–4. במהלך משחק הגומלין נגד אטלנטה קרע בוזגלו את הרצועה הצולבת בברכו, וחזר לשחק רק במחזור הסיום של עונת 2018/2019.

ב-13 בינואר 2021 חזר לקדנציה שנייה בבני יהודה תל אביב. ב-24 בפברואר כבש שער ראשון בניצחון 0–1 על עירוני קריית שמונה. בסיום אותה העונה, עונת 2020/2021, ירד עם בני יהודה תל אביב לליגה הלאומית.

ב-21 ביוני 2022 חתם בסקציה נס ציונה.בסיום העונה ירד עם הקבוצה לליגה הלאומית.ב-11 ביולי 2023 חזר לקדנציה שלישית בבני יהודה תל אביב.

חיים אישים 
אביו הוא כדורגלן העבר יעקב בוזגלו. לאלמוג שלושה אחים, מאור, אסי ואוהד, כולם כדורגלני עבר.

בנובמבר 2017 עלתה ב-yes סדרת דוקו-ריאליטי בשם "הבוזגלוס" העוקבת אחר בני משפחתו.

נשוי לנטליה ואב לשלושה. מתגורר בראשון לציון.

תארים 
בני יהודה תל אביב
גביע המדינה (1): 2016/2017

קישורים חיצוניים

הערות שוליים

כדורגלנים ישראלים
קשרי כדורגל ישראלים
כדורגלני הפועל פתח תקווה
כדורגלני מכבי יפו
כדורגלני הפועל רמת גן
כדורגלני בני יהודה תל אביב
כדורגלני הפועל חיפה
כדורגלני סקציה נס ציונה
אלמוג
משתתפים בתוכניות מציאות ישראליות
חולון: כדורגלנים
ישראלים שנולדו ב-1992